Presentats els espectacles del Tetre Serrano per a la Fira i Festes
01 agost 2019

## Presentats els espectacles del Tetre Serrano per a la Fira i Festes01 agost 2019Última actualització: 14 juliol 2025

![](../gestion/img/CarolaWoodward_2285.JPG)  
  

**Jose Manuel Prieto**, regidor delegat d'Escena Urbana i Política Festiva; i **Nahuel González**, regidor de Cultura, han comparegut aquest matí en roda de premsa per informar dels espectacles teatrals que es desenvoluparan durant la Fira i Festes al Teatre Serrano. Les entrades eixiran a la venda a partir de demà divendres 2 d'agost a www.instanticket.es.  
  
Tal com ha explicat González, les representacions començaran a divendres 27 de setembre a les 22.30 hores amb la representació de "Pel davant i pel darrere" de la companyia valenciana Olympia Metropolitana. Dissabte 28 serà el torn per a l'espectacle musical dedicat a Queen amb l'espectacle "We love Queen" de la companyia Yllana i Barabú. Diumenge 29 està prevista la representació de "Maravilloso fue volver", un tribut a Lina Morgan realitzat per Saga Produccions. Finalment, el dilluns 30 a les 20.00 hores al Teatre Serrano acollirà un espectacle de circ a càrrec de la companyia "Falten 7".  
  
Per la seua banda, Prieto va anunciar que l'executiu està ultimant la resta de la programació de la Fira i Festes que serà anunciada en les pròximes setmanes i informat que hi haurà canvis significatius en la pròxima edició, ja que hi haurà nous espais, formats i franges horàries per adaptar-se a les demandes i necessitats de la població, a més d'un acte inaugural diferent.  
  
"_Amb tots aquests canvis pretenem que siga una gran Fira que es complementarà amb una programació festiva continuada que presentarem com a atractiu turístic en l'edició de Fiutr 2020_" va explicar Prieto qui ha finalitzat la seua intervenció deixant clar que l'objectiu de la marca Festes de Gandia siga "_un dinamitzador social, econòmic i alhora que siga un atractiu turístic_".

[Twittear](https://twitter.com/share)